  

23 octombrie 2023

**Anunț privind semnarea Deciziei de Finanțare pentru proiectul**

**"Sprijin pentru dezvoltarea, testarea, optimizarea si îmbunătățirea sistemului informatic integrat MySMIS2021/SMIS2021+", cod proiect 2.002, cod MySMIS 161901**

Ministerul Investițiilor și Proiectelor Europene prin Programul Asistență Tehnică (PAT) 2021 – 2027 are drept scop asigurarea sprijinului pentru implementarea eficientă și eficace a fondurilor europene aferente Politicii de Coeziune, în România. **PAT 2021 – 2027 asigură nevoile specifice de asistență tehnică pentru patru programe din cadrul exercițiului financiar curent**, respectiv Programul Dezvoltare Durabilă (PDD), Programul Creștere Inteligentă, Digitalizare și Instrumente Financiare (PCIDIF), Programul Sănătate (PS), precum și pentru Programul Asistență Tehnică. Totodată, **PAT 2021 – 2027 asigură nevoile orizontale de asistență tehnică pentru sistemul de coordonare, gestionare și control al fondurilor și pentru beneficiari/potențiali beneficiari**.

În data de 24.10.2023 a fost semnată Decizia de Finanțare nr. 2.002 pentru proiectul „Sprijin pentru dezvoltarea, testarea, optimizarea și îmbunătățirea sistemului informatic integrat MySMIS2021/SMIS2021+ și pentru creșterea capacităților de utilizare a aplicației MySMIS2021”, proiect cofinanțat din Fondul European de Dezvoltare Regională prin Programul Asistenta Tehnica 2021-2027, Axa Prioritară 2, Îmbunătățirea capacității de gestionare și implementare și asigurarea transparenței fondurilor FEDR, FC, FSE+, FTJ, Obiectivul specific Asigurarea AT necesare derulării activităților de coordonare și control al fondurilor și de gestionare a POAT, POS, PODD și POCIDIF 2021-2027.

**Obiectivul general** al proiectului constă în dezvoltarea și menținerea unui sistem informatic funcțional și eficient pentru gestionarea asistenței financiare nerambursabile aferentă politicii de coeziune a Uniunii Europene pentru perioada 2021-2027. Sistemul asigură, pe de o parte, schimbul de date între beneficiari și autorități în toate etapele ciclului de viață al unui proiect și, pe de altă parte, înregistrarea și stocarea electronică a datelor referitoare la fiecare operațiune necesară pentru monitorizarea, evaluarea, gestiunea financiară, verificarea și auditul, pentru asigurarea securității, a integrității și a confidențialității datelor, precum și a autentificării utilizatorilor.

**Obiectivele specifice:**

1. Asigurarea capacității administrative a DCSMISIT în vederea analizării, optimizării, îmbunătățirii și dezvoltării sistemului informatic integrat MySMIS2021/SMIS2021+;

2. Îmbunătățirea capacității de utilizare a aplicației MySMIS2021 – Front Office a beneficiarilor fondurilor europene nerambursabile aferente politicii de coeziune;

3. Îmbunătățirea capacității de utilizare a aplicației MySMIS2021 – Back Office a structurilor de management și control ale fondurilor europene nerambursabile aferente politicii de coeziune (AM, OI etc.).

**Rezultatul așteptat**:

R1. Capacitate asigurată a structurii DCSMISIT de analiză, dezvoltare, optimizare, adaptare a cerințelor utilizatorilor aplicațiilor sistemului informatic integrat MySMIS2021/SMIS+;

R2. Sistem integrat MySMIS2021/SMIS2021+ documentat tehnic (diagrame, verificare și actualizare a documentației codului sursă, arhitectura bazei de date, realizare/actualizare de manuale și tutoriale ale sistemului etc.);

R3. Beneficiari, potențiali beneficiari și personal al structurilor de gestiune și control ale fondurilor aferente politicii de coeziune instruiți în utilizarea aplicațiilor sistemului informatic integrat MySMIS2021/SMIS2021+ – numar de participanți la instruire: minimum 1700 .

**Beneficiar:** Ministerul Investițiilor și Proiectelor Europene - Direcția Coordonare SMIS și IT.

**Valoarea totală a proiectului: 31,549,872.92 lei,**

**Valoarea eligibilă este de 30,961,272.92 lei (din care 16,300,086.92 lei Cheltuieli totale nerambursabile și 14,661,186.00lei Cheltuieli totale contribuție proprie).**

**Perioada implementare: 23.10.2023 – 31.12.2028**

**Proiect cofinanțat din Fondul Social European prin Programul Asistență Tehnică (PAT) 2021-2027.**

**Ministerul Investițiilor și Proiectelor Europene – Direcția Coordonare SMIS și IT**

Șos. București-Ploiești, nr. 1 – 1B, Victoria Office

Intrarea str. Menuetului, nr. 7, Sector 1, București

**E-mail:** contact@mfe.gov.ro